钦定古今图书集成/明伦汇编/闺媛典/第361卷 > 陜妇人
## 钦定古今图书集成/明伦汇编/闺媛典/第361卷 > 陜妇人

按《晋书列女传》：“陜妇人，不知姓字，年十九。刘曜时嫠
居陕县，事叔姑甚谨，其家欲嫁之，妇毁面自誓。后叔
姑病死，有女在夫家，先从妇乞假不得，因而诬杀其
母，有司不能察而诛之。时有群鸟悲鸣尸上，其声甚
哀，盛夏暴尸，十日不腐，亦不为虫兽所败。其境乃经
岁不雨，曜遣呼延谟为太守，既知其冤，乃斩此女，设”
少牢以祭其墓曰：“孝烈贞妇。”其日大雨。